**ברכת חתנים**

Furthermore, in מסכת כלה there is a whole additional stage in the היתר אישה לבעלה:

According to מכסת כלה without שבע ברכות (aka ברכת חתנים) they’re still prohibited to each other.

מסכתות קטנות מסכת כלה פרק א

הלכה א

**כלה בלא ברכה אסורה לבעלה כנדה**, מה נדה שלא טבלה אסורה לבעלה, אף כלה בלא ברכה אסורה לבעלה. **ומניין לברכת חתנים מן התורה, שנאמר ויברכו את רבקה ויאמר לה אחותינו את היי לאלפי רבבה ויירש זרעך את שער שנאיו**. ומניין שאפילו אלמנה אסורה, **שנאמר ויקח עשרה אנשים מזקני העיר ויאמר שבו פה וישבו,** ויאמרו כל העם אשר בשער והזקנים עדים יתן י"י את האשה הבאה אל ביתך כרחל וכלאה אשר בנו שתיהם את בית ישראל ועשה חיל באפרתה וקרא שם בבית לחם, ויהי ביתך כבית פרץ אשר ילדה תמר ליהודה מן הזרע אשר יתן י"י לך מן הנערה הזאת.

תלמוד בבלי מסכת כתובות דף ז עמוד ב

תנו רבנן: מברכין ברכת חתנים בבית חתנים, ר' יהודה אומר: אף בבית האירוסין מברכין אותה. אמר אביי: וביהודה שנו, מפני שמתייחד עמה

תוספות מסכת כתובות דף ז עמוד ב

רבי יהודה אומר אף בבית האירוסין מברכין אותה מפני שמתייחד עמה - ואמרי' כלה בלא ברכה אסורה לבעלה כנדה ולפי שפעמים בא עליה שלא לשם חופה עושין ברכה מתחלה כדי שתהא כלה בברכה.

חידושי הרמב"ן מסכת פסחים דף ז עמוד ב

וכן המנהג בברכת נשואין שאין מברכין אלא אחר שתכנס לחופה שאין אלו אלא ברכות תפלה ושבח, תדע שהרי כל שבעה מברכין אותן, וכן נראה מהלכות גדולות, והרב ר' משה ז"ל (ש)אמר קודם הנשואין וכן דעתי נוטה, שהרי חופה ייחוד הוא ובעי' ראוייה לביאה והרי כלה בלא ברכה אסורה היא לבעלה כנדה, ולא מפני שהיא בכלל כל המצות כלן מברך עליהן עובר לעשייה.

מרדכי מסכת קידושין הגהות מרדכי פרק האיש מקדש רמז תקמה

ועוד דמסתבר דכלה בלא ברכה דאסירא היינו בלא חופה אלא דנקט בלא ברכה לפי שעושין ברכה בשעת נשואין

בית יוסף אבן העזר סימן סב

ונשאל הרשב"א על עיר שאין בה עשרה בני אדם לברכת נישואין ואי אפשר להביאם שם ממקום אחר והשיב ברכת חתנים אינה בפחות מעשרה. ובכתבי מה"ר איסרלן (תרומת הדשן ח"ב) סימן ק"מ כתב בשם תשובת המיימוני (תשו' דשייכי להל' אישות סי' יח) דאין ברכות מעכבות דיעבד דמסתברא דכלה בלא ברכה אסורה לבעלה כנדה היינו בלא חופה אלא דנקט בלא ברכה לפי שעושין ברכה בשעת נישואין וכי תעלה על דעתך אם אין במדינה עשרה שלא תנשא אשה משום דברכת חתנים בעשרה עד כאן לשונו. ואין דבריו נראין דמה טענה היא זו דאין הכי נמי שאם אין שם עשרה שלא תנשא אשה ואין זה אלא כמכריח הדבר בעצמו:

What is ברכות חתנים? (and why might it be necessary for היתר חתן לכלה and without it כלה בלא ברכה אסורה לבעלה כנדה?)

רמב"ם הלכות אישות פרק י הלכה ג

וצריך לברך ברכת חתנים בבית החתן **קודם הנישואין** והן שש ברכות ואלו הן: …

בית יוסף אבן העזר סימן סב

ומ"ש רבינו קודם כניסה לחופה. כ"כ הרמב"ם בהלכות אישות (פ"י ה"ג) **והטעם מבואר משום דכל המצות מברך עליהן עובר לעשייתן** (פסחים ז:) **והר"ן** כתב בפרק קמא דפסחים (ד. ד"ה ולענין) ולענין **ברכת נישואין נהגו שאין מברכין אלא לאחר שתכנס לחופה לפי שאין ברכות הללו אלא ברכות תפילה ושבח** תדע שהרי מברכין אותן כל ז' וכן נראה מדברי בה"ג (הלכות גדולות ריש הל' כתובות) אבל הרמב"ם כתב שצריך לברך אותם קודם נישואין וכן **דעת הרמב"ן** ז"ל (פסחים ז: ד"ה והוי) ולא מפני שהיא בכלל מה שאמרו כל המצות כולם מברך עליהם עובר לעשייתן שהרי אלו ברכות השבח הן **אלא מפני שחופה ייחוד הוא ובעינן ראויה לביאה וכלה בלא ברכה אסורה לבעלה** (ריש מסכת כלה) עכ"ל:

רמב"ם הלכות אישות פרק י הלכה ו

המארס את האשה וברך ברכת חתנים ולא נתיחד עמה בביתו עדיין ארוסה היא **שאין ברכת חתנים עושה הנישואין אלא כניסה לחופה**, אירס וכנס לחופה **ולא ברך ברכת חתנים הרי זו נשואה גמורה וחוזר ומברך אפילו אחר כמה ימים**, ולא תנשא נדה עד שתטהר, ואין מברכין לה ברכת חתנים עד שתטהר, ואם עבר ונשא וברך אינו חוזר ומברך.

ספר מורה הנבוכים חלק ג פרק מט

ולא נמצא צד התר למשגל רק ביחד אשה ולישא אותה במפורסם... ומפני זה צוה לעשות מעשה אחר **שייחדה אליו בו והוא האירוסין, ושיפרסם הדבר והוא הנשואין**, **ויקח בועז עשרה אנשים** וגו', ופעמים שלא יהיה ביניהם הסכמת אהבה ושלום ולא יסודר ענין ביתם, והותר לו לגרשה,

הר"ן על הרי"ף מסכת פסחים דף ד עמוד א

ולענין ברכת נשואין נהגו שאין מברכין אלא לאחר שתכנס לחופה לפי **שאין ברכות הללו אלא ברכות תפלה ושבח תדע שהרי מברכין אותם כל ז'** וכן נראה מדברי בעל הלכות גדולות אבל הרמב"ם ז"ל כתב בפ"י מהלכות אישות שצריך לברך אותן קודם נשואין וכן דעת הרמב"ן ז"ל ולא מפני שהיא בכלל מה שאמרו כל המצות כולן מברך עליהן עובר לעשייתן שהרי אלו ברכות השבח הן אלא מפני שחופה ייחוד היא ובעיא ראויה לביאה וכלה בלא ברכה אסורה לבעלה כנדה:

**תפקיד היין**

טור אבן העזר הלכות קידושין סימן סב

כתב **הרמב"ם אם היה שם יין מביאין כוס של יין ומברך על היין תחילה ומסדר כולן על הכוס** ונמצא מברך ז' ברכות ויש מקומות שנוהגין להביא הדס עם יין ומברך על ההדס אחר היין ואח"כ מברך ז' ברכות **ור"ן כתב אם הוא במקום שאין שם יין מצוי יקח צימוקים וישרה אותם במים ויסחוט אותם ויברך עליו ואם לא ימצא צמוקים יברך על השכר שהכל דלא סגי בלא כסא** אבל ברכת אירוסין אם לא ימצא יין ואפילו יש שם שכר מברך בלא כוס ברכת אירוסין דלאו מצוה מן המובחר הוא אבל **ברכת חתנים שהיא ז' ברכות חייב לברך על הכוס** בפ"ה או שהכל על השכר אם לא ימצא יין כל עיקר

**הקדמת ברכת חתנים לקידושין**

מגן אברהם סימן רו ס"ק ג

ג (פמ"ג) (מחה"ש) שלא יפסיק - חתן וכלה שבאו ליארס וליכנס לחופה מיד והחזן סבר שלא באו אלא ליכנס לחופה ובירך ברכת חתנים **יברך שנית ברכת חתנים אחר ברכת ארוסין וקדושין** (רא"ם ח"א ד'):

פתחי תשובה אבן העזר סימן סב

(ד) על השכר - עבה"ט מ"ש אם בירך ב"ח כו' הרא"ם ח"א סי' ד'. דברי הרא"ם אלו הובא במג"א בא"ח סי' ר"ו סק"ג. ומ"ש ומדברי **ריב"ש נראה דא"צ לחזור ולברך ברכת חתנים**. הרוא' **בריב"ש שם יראה דאינו צריך לברך אף ברכת אירוסין** וכן העתיק הכנה"ג משמו ע"ש:

**למה צריך עשרה?**

תלמוד בבלי מסכת כתובות דף ז עמוד ב

תנא: מנין **לברכת חתנים בעשרה? שנאמר: ויקח עשרה אנשים מזקני העיר ויאמר שבו פה**. ורבי אבהו אמר: מהכא: **במקהלות ברכו אלהים ה' ממקור ישראל**. ורב נחמן, בהאי קרא דרבי אבהו מאי דריש ביה? מיבעי ליה לכדתניא, היה ר"מ אומר: מנין שאפילו עוברים שבמעי אמן אמרו שירה על הים? שנאמר: במקהלות ברכו אלהים ה' ממקור ישראל. ואידך? אם כן, לימא קרא מבטן, מאי ממקור? על עסקי מקור.

שיטה מקובצת מסכת כתובות דף ז עמוד ב

גאונים

גופא אמר רב נחמן כו' מנין לברכת חתנים בעשרה שנאמר ויקח בועז עשרה אנשים. פי' סתמא דמילתא שלא כנסן אלא לברכת חתנים דאי משום עדים או קנין בתרי סגיא ליה הא לא כנסן אלא לברכה בלבד **ומפני שדבר שבקדושה הוא לברך את השם כינס עשרה**. לשון הגאונים ז"ל.

פסקי רי"ד מסכת כתובות דף ח עמוד א

פי' תחלה מברך שהכל ברא לכבודו משום דברכת חתנים צריכה בעשרה כדכ' במקהלות ברכו אלהים, ו**כת' ברוב עם הדרת מלך,** וזו האסיפה היא על כבודו לברכו ברבים משום הכי מתחיל ומברך שהכל ברא לכבודו, אחרי כן מברך יוצר האדם כנגד יצירה ראשונה שנברא לבדו,

שאילתות דרב אחאי פרשת חיי שרה שאילתא טז

ברם צריך חתן מהו שיצטרף לעשרה היכא דליכא ביה עשרה דקא מחדן ליה {משמחים אותו} אינון לא קא מצטרף או דילמא כיון דהוא נמי שייך בשמחה מצטרף ת"ש דאמר ר' יצחק א"ר יוחנן מברכין ברכת חתנים בעשרה וחתני' מן המניין

ספר מורה הנבוכים חלק ג פרק מט

ולא נמצא צד התר למשגל רק ביחד אשה ולישא אותה במפורסם... ומפני זה צוה לעשות מעשה אחר **שייחדה אליו בו והוא האירוסין, ושיפרסם הדבר והוא הנשואין**, **ויקח בועז עשרה אנשים** וגו', ופעמים שלא יהיה ביניהם הסכמת אהבה ושלום ולא יסודר ענין ביתם, והותר לו לגרשה,

תלמוד בבלי מסכת מגילה דף כג עמוד ב

משנה. אין פורסין על שמע, ואין עוברין לפני התיבה, ואין נושאין את כפיהם, ואין קורין בתורה, ואין מפטירין בנביא, ואין עושין מעמד ומושב, ואין אומרים ברכת אבלים ותנחומי אבלים, וברכת חתנים, ואין מזמנין בשם פחות מעשרה, ובקרקעות - תשעה וכהן, ואדם כיוצא בהן.

גמרא. מנא הני מילי? אמר רבי חייא בר אבא אמר רבי יוחנן: דאמר קרא **ונקדשתי בתוך בני ישראל - כל דבר שבקדושה לא יהא פחות מעשרה**. מאי משמע? - דתני רבי חייא: אתיא תוך תוך, כתיב הכא ונקדשתי בתוך בני ישראל, וכתיב התם הבדלו מתוך העדה, ואתיא עדה עדה, דכתיב התם עד מתי לעדה הרעה הזאת, מה להלן עשרה - אף כאן עשרה.

ואין עושין מעמד ומושב פחות מעשרה, כיון דבעי למימר עמדו יקרים, עמודו! שבו יקרים, שבו! - **בציר מעשרה לאו אורח ארעא.** ואין אומרים ברכת אבלים וברכת חתנים (וכו'), מאי ברכת אבלים? - ברכת רחבה. דאמר רבי יצחק אמר רבי יוחנן: ברכת אבלים בעשרה, ואין אבלים מן המנין. ברכת חתנים בעשרה - וחתנים מן המנין. ואין מזמנין על המזון בשם פחות מעשרה (וכו'), כיון דבעי למימר נברך לאלהינו - **בציר מעשרה לאו אורח ארעא.**

**יחס בין ברכת חתנים בחופה וז' ימי משתנה**

הר"ן על הרי"ף מסכת פסחים דף ד עמוד א

ולענין ברכת נשואין נהגו שאין מברכין אלא לאחר שתכנס לחופה לפי **שאין ברכות הללו אלא ברכות תפלה ושבח תדע שהרי מברכין אותם כל ז'** וכן נראה מדברי בעל הלכות גדולות אבל הרמב"ם ז"ל כתב בפ"י מהלכות אישות שצריך לברך אותן קודם נשואין וכן דעת הרמב"ן ז"ל ולא מפני שהיא בכלל מה שאמרו כל המצות כולן מברך עליהן עובר לעשייתן שהרי אלו ברכות השבח הן אלא מפני שחופה ייחוד היא ובעיא ראויה לביאה וכלה בלא ברכה אסורה לבעלה כנדה:

רמב"ם הלכות **ברכות** פרק ב הלכה ט

**בבית חתנים מברכין ברכת חתנים אחר ארבע ברכות אלו בכל סעודה וסעודה שאוכלים שם**, ואין מברכין ברכה זו לא עבדים ולא קטנים, עד כמה מברכין ברכה זו אם היה אלמון שנשא אלמנה מברכין אותה ביום ראשון בלבד, ואם בחור שנשא אלמנה או אלמון שנשא בתולה מברכין אותה כל שבעת ימי המשתה.

רמב"ם הלכות ברכות פרק ב הלכה י

ברכה זו שמוסיפין בבית חתנים היא **ברכה אחרונה משבע ברכות של נישואין, במה דברים אמורים כשהיו האוכלין הם שעמדו בברכת נישואין ושמעו הברכות אבל אם היו האוכלין אחרים שלא שמעו ברכת נישואין בשעת נישואין מברכין בשבילם אחר ברכת מזון שבע ברכות כדרך שמברכין בשעת נישואין**, והוא שיהיו עשרה וחתנים מן המנין.

רמב"ם הלכות ברכות פרק ב הלכה יא

**ואלו הן שבע ברכות**: ברוך אתה יי' אלהינו מלך העולם יוצר האדם, ברוך אתה יי' אלהינו מלך העולם שהכל ברא לכבודו, ברוך אתה יי' אלהינו מלך העולם אשר יצר את האדם בצלמו בצלם דמות תבניתו והתקין לו ממנו בנין עדי עד ברוך אתה יי' יוצר האדם, שוש תשיש ותגל עקרה בקיבוץ בניה לתוכה בשמחה ברוך יי' משמח ציון בבניה, שמח תשמח רעים ואהובים כשמחך יצירך בגן עדן מקדם ברוך אתה יי' משמח חתן וכלה, ברוך אתה יי' אלהינו מלך העולם אשר ברא ששון ושמחה חתן וכלה גילה ורנה דיצה וחדוה אהבה אחוה שלום וריעות מהרה יי' אלהינו ישמע בערי יהודה ובחוצות ירושלים קול ששון וקול שמחה קול חתן וקול כלה קול מצהלות חתנים [מחופתם] ונערים מנגינתם ברוך אתה יי' משמח חתן עם הכלה.

רמב"ם הלכות **אישות** פרק י הלכה ג

**וצריך לברך ברכת חתנים בבית החתן קודם הנישואין והן שש ברכות ואלו הן:** ברוך אתה י"י אלהינו מלך העולם שהכל ברא לכבודו. ברוך אתה י"י אלהינו מלך העולם יוצר האדם. ברוך אתה י"י אלהינו מלך העולם אשר יצר את האדם בצלמו בצלם דמות תבניתו והתקין לו ממנו בנין עדי עד ברוך אתה י"י יוצר האדם. שוש תשיש ותגל עקרה בקבוץ בניה לתוכה בשמחה ברוך אתה י"י משמח ציון בבניה. שמח תשמח רעים אהובים כשמחך יצירך מקדם בגן עדן ברוך אתה י"י משמח חתן וכלה. ברוך אתה י"י אלהינו מלך העולם אשר ברא ששון ושמחה חתן וכלה גילה ורנה דיצה וחדוה אהבה ואחוה שלום ורעות מהרה י"י אלהינו ישמע מערי יהודה ומחוצות ירושלם קול ששון קול שמחה קול חתן קול כלה קול מצהלות חתנים ממשתה ונערים מנגינתם ברוך אתה י"י משמח חתן עם הכלה.

הר"ן על הרי"ף מסכת כתובות דף ג עמוד א

ולדידי הכי פירושא אי איכא פנים חדשות מברך כולהו דלדידהו כתחלת נשואין דמי ואי לא מאי דאמרי רבנן שבעה לברכה ליתא משום נשואין דלנשואין יומא קמא סגי אלא לאפושי שמחה בעלמא הוא דתקון הכי הלכך בשהשמחה במעונו ואשר ברא סגי

**מי נחשב פנים חדשות, וכמה צריכים?**

בית יוסף סב

ומברכין אותם כל ז' אחר אכילה והוא שיהו שם פנים חדשות וכו' בפ"ק דכתובות (דף ז:) ת"ר מברכין ברכת חתנים כל שבעה אמר רב יהודה והוא שבאו פנים חדשות **ופירש"י** והוא שבאו כל המשתה פנים חדשות בכל יום שלא היו שם אתמול והוא שבאו **פנים חדשות שלא אכלו עד עתה** אפילו היו שם בשעת החופה **והרמב"ם** כתב בפ"ב מהלכות ברכות אם היו האוכלים אחרים **שלא שמעו ברכת נשואין בשעת נשואין מברכים בשבילם** אחר ברכת המזון שבעה ברכות כדרך שמברכין בשעת נשואין:

הר"ן על הרי"ף מסכת כתובות פרק א - בתולה נשאת [המתחיל בדף א עמוד א]

ואף על פי שברכו בששי חוזרין ומברכין בשבת ואין חוששין לדעת אם יש שם פנים חדשות לפי שאי אפשר שלא יהיה בשבת אחד שלא היה אתמול

בית שמואל סימן סב ס"ק ז

ז אבל אם היו האוכלים וכו' - בבחור או בתולה אז מהני פ"ח כל ז' ואפילו אם **רק אחד** פנים חדשות מברכים בשבילו כ"כ הר"ן וכ"כ ב"ח,

שו"ת רבי אברהם בן הרמב"ם סימן פו

השאלה החמשית מה שנוגע לפנים חדשות בבית חתנים נראה מדבריכם שאתם חושבים שמה שאמר אבא מארי זצ"ל בחבור והוא שיהיו עשרה ענינו עד שיהיו פנים חדשות עשרה ורק אז יברכו שבע ברכות בברכת המזון. ומי שחושב כך טועה. כי הוא ז"ל לא רצה לומר בדבריו והוא שיהיו עשרה אלא שהנאספים לברכה יהיו עשרה. יתבונן נא לדבריו ז"ל וחתנים מן המנין, והחתנים אינם פנים חדשות. כללו של דבר, בזמן שמתאספים עשרה לאכל בבית חתנים, וגם כשהחתנים בכלל, מברכים ברכת חתנים, ואם אין שם פנים חדשות מברכים אשר ברא ששון ושמחה וכו', ואם היו בכלל העשרה פנים חדשות מברכים שבע ברכות.

ואולם גדר פנים חדשות לפי מה שנמסר בשם אבא מארי ז"ל בענין זה הוא **לא פחות משנים כי פנים לשון רבים,** והפחות של רבים לפי ההלכה שנים, לאמרם ז"ל מיעוט רבים שנים, וכך הדבר מבואר מן החבור לאמרו ז"ל אבל אם היו האוכלים אחרים וכו', ומובן אחרים רבים, ולכל הפחות שנים. וזולת אבא מארי זצ"ל סבורים שגם לו רק אחד פנים חדשות מברכים בגללו שבע ברכות, והוא זק"ל לא הסכים לזה.